Алай а 1942 джылны майында совет аскерлени Харьковда алгъа джюрюшлери джетишимсиз бошалады. Немча аскерле урууну тохтатыб, кеслери уруб, совет аскерлени къаушатыб, алгъа джюрюш этгендиле. Совект аскерле Кърымдада къаушатылгъандыла. Совет аскерни къыбыладагъы позициялары къарыусуз болгъанды. Аны бла хайырланыб немча аскер башчылыкъ аскер кючлерин эки табагъа джибергендиле- Сталинград бла Кавказгъа.Воронежни къатында эмда Донбассда ачы сермешиуледен сора аскерлени «Б» къаууму Дон суугъа чыгъады. Июлну ортасында Сталинград сермешиу башланады, анда совет аскерле кёб къурбан бериб джауну аскерлерин тыяладыла.